छोटा राजन की मौत की खबर गलत, तिहाड़ जेल प्रशासन ने दी जानकारी
तिहाड़ जेल प्रशासन ने शुक्रवार को कहा कि माफिया छोटा राजन की मौत की खबर सही नहीं है। राजन 22 अप्रैल को तिहाड़ जेल में कोरोना वायरस से संक्रमित हो गया था और उसे 24 अप्रैल को अखिल भारतीय आयुर्विज्ञान संस्थान (एम्स) में भर्ती कराया गया।
नयी दिल्ली। तिहाड़ जेल प्रशासन ने शुक्रवार को कहा कि माफिया छोटा राजन की मौत की खबर सही नहीं है। राजन 22 अप्रैल को तिहाड़ जेल में कोरोना वायरस से संक्रमित हो गया था और उसे 24 अप्रैल को अखिल भारतीय आयुर्विज्ञान संस्थान (एम्स) में भर्ती कराया गया। महानिदेशक (जेल) संदीप गोयल ने बताया, ‘‘तिहाड़ जेल के कैदी राजेंद्र सदाशिव निकलजे उर्फ छोटा राजन की मौत की खबर गलत है।’’ राजन (61) को 2015 में इंडोनेशिया में बाली से प्रत्यर्पित किया गया था। भारत आने के बाद उसे गिरफ्तार कर लिया गया और वह तब से उच्च सुरक्षा वाली जेल में है।